CELEX: 62010CA0442
Language: fi
Date: 2011-12-01 00:00:00
Title: Asia C-442/10: Unionin tuomioistuimen tuomio (neljäs jaosto) 1.12.2011 (Court of Appealin (England & Wales) (Civil Division) (Yhdistynyt kuningaskunta) esittämä ennakkoratkaisupyyntö) — Churchill Insurance Company Limited v. Benjamin Wilkinson, sekä Tracy Evans v. Equity Claims Limited (Pakollinen liikennevakuutus — Direktiivi 84/5/ETY — 1 artiklan 4 kohta ja 2 artiklan 1 kohta — Vahinkoa kärsinyt kolmas — Nimenomaisesti tai hiljaisesti annettu lupa kuljettamiseen — Direktiivi 90/232/ETY — 1 artiklan ensimmäinen kohta — Direktiivi 2009/103/EY — 10 artikla, 12 artiklan 1 kohta ja 13 artiklan 1 kohta — Liikenneonnettomuuden vahingonkärsijä, joka oli matkustajana ajoneuvossa, jonka kuljettamista varten hänet oli vakuutettu — Vakuutuskirjassa vakuuttamattoman henkilön kuljettama ajoneuvo — Vakuutusturvan piiriin kuuluva vakuutettu vahingonkärsijä)

4.2.2012   
            
            
               FI
            
            
               Euroopan unionin virallinen lehti
            
            
               C 32/10
            
         Unionin tuomioistuimen tuomio (neljäs jaosto) 1.12.2011 (Court of Appealin (England & Wales) (Civil Division) (Yhdistynyt kuningaskunta) esittämä ennakkoratkaisupyyntö) — Churchill Insurance Company Limited v. Benjamin Wilkinson, sekä Tracy Evans v. Equity Claims Limited
   (Asia C-442/10) (1)
   
   (Pakollinen liikennevakuutus - Direktiivi 84/5/ETY - 1 artiklan 4 kohta ja 2 artiklan 1 kohta - Vahinkoa kärsinyt kolmas - Nimenomaisesti tai hiljaisesti annettu lupa kuljettamiseen - Direktiivi 90/232/ETY - 1 artiklan ensimmäinen kohta - Direktiivi 2009/103/EY - 10 artikla, 12 artiklan 1 kohta ja 13 artiklan 1 kohta - Liikenneonnettomuuden vahingonkärsijä, joka oli matkustajana ajoneuvossa, jonka kuljettamista varten hänet oli vakuutettu - Vakuutuskirjassa vakuuttamattoman henkilön kuljettama ajoneuvo - Vakuutusturvan piiriin kuuluva vakuutettu vahingonkärsijä)
   2012/C 32/17
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Court of Appeal (England & Wales) (Civil Division)
   
      Pääasian asianosaiset
   
   
      Kantajat: Churchill Insurance Company Limited ja Tracy Evans
   
      Vastaajat: Benjamin Wilkinson ja Equity Claims Limited
   
      Oikeudenkäynnin kohde
   
   Ennakkoratkaisupyyntö — Court of Appeal (England & Wales) (Civil Division) — Moottoriajoneuvojen käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annetun Euroopan parlamentin ja neuvoston direktiivin 2009/103/EY (EUVL L 263, s. 11) 12 artiklan 1 kohdan ja 13 artiklan 1 kohdan tulkinta — Liikenneonnettomuuden vahingonkärsijä, joka onnettomuuden tapahtumahetkellä oli matkustajana ajoneuvossa, jonka vakuutettu kuljettaja hän oli ja jota kuljetti vakuuttamaton henkilö, jolle vahingonkärsijä oli antanut luvan ajoneuvon kuljettamiseen — Kansallisen oikeuden säännökset, joiden perusteella vahingonkärsijältä evätään korvaus
   
      Tuomiolauselma
   
   
               1)
            
            
               Moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14.5.1990 annetun kolmannen neuvoston direktiivin 90/232/ETY 1 artiklan ensimmäistä kohtaa ja moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 30.12.1983 annetun toisen neuvoston direktiivin 84/5/ETY 2 artiklan 1 kohtaa on tulkittava siten, että ne ovat esteenä kansalliselle lainsäädännölle, jonka vaikutuksesta vakuutuksenantajan velvollisuus maksaa korvausta liikenneonnettomuuden vahingonkärsijälle sulkeutuu automaattisesti pois, jos onnettomuuden aiheutti vakuutuskirjassa vakuuttamaton kuljettaja ja jos onnettomuushetkellä ajoneuvon matkustajana ollut vahingonkärsijä, joka oli vakuutettu ajoneuvon kuljettamista varten, oli antanut mainitulle kuljettajalle luvan kuljettamiseen.
            
         
               2)
            
            
               Ensimmäiseen esitetyistä kysymyksistä annettava vastaus ei ole erilainen sen perusteella, oliko vakuutettu vahingonkärsijä tietoinen siitä, ettei henkilöä, jolle hän antoi luvan kuljettaa ajoneuvoa, ollut vakuutettu sitä varten, luuliko hän tämän olleen vakuutettu tai oliko hän pohtinut asiaa.
            
         
      (1)  EUVL C 346, 18.12.2010.